รู้อาการว่าเมื่อไหร่ควรต้องรับการรักษา ทำให้อุณหภูมิลดลง ปรับเปลี่ยนอาหารเพื่อลดไข้
อุณหภูมิของร่างกายจะเปลี่ยนแปลงตลอดทั้งวัน แต่อุณหภูมิปกติจะอยู่ที่ 37oC หรือ 98.6oF  หากวัดอุณหภูมิของทารกที่อายุน้อยกว่า 4 เดือนโดยวัดทางทวารหนักแล้วพบว่ามีอุณหภูมิ 38oC (100.4oF) หรือมากกว่า ให้โทรศัพท์หาแพทย์ทันที สำหรับเด็กวัยอื่นๆ ถ้าวัดทางทวารหนักแล้วมีอุณหภูมิ 40oC (104oF) หรือมากกว่า ให้โทรศัพท์หาแพทย์ทันที เด็กที่มีอายุ 6 เดือนหรือมากกว่าที่มีไข้สูง 39.4oC (103oF) ควรจะไปพบแพทย์ ถ้าเด็กเป็นไข้และมีอาการเหล่านี้ร่วมด้วย ควรโทรศัพท์หาแพทย์ (หรือหน่วยฉุกเฉิน) ด่วนที่สุด  ดูป่วยหรือไม่อยากอาหาร หงุดหงิดรำคาญ ง่วงซึม มีอาการติดเชื้อที่ชัดเจน (มีน้ำหนอง น้ำมูก หรือผื่นคันเป็นลาย) เป็นลมชัก เจ็บคอ มีผื่นคัน ปวดหัว คอแข็งตึง ปวดหู สำหรับอาการแปลกๆ อื่นๆ ที่ต้องเฝ้าระวังและควรรีบรักษา  เด็กร้องเสียงสูงและเสียงเหมือนแมวน้ำร้อง หายใจลำบากหรือมีแต้มสีน้ำเงินรอบๆ ปาก นิ้วมือ หรือนิ้วเท้า ศีรษะทารกบริเวณด้านบนมีอาการบวม (บริเวณนิ่มๆ หรือกระหม่อม) อ่อนปวกเปียกหรือไม่ค่อยเคลื่อนไหว โทรศัพท์หาแพทย์เพื่อขอคำแนะนำถ้าคุณสังเกตอาการภาวะขาดน้ำเล็กน้อยโดยเฉพาะในเด็กทารก ซึ่งมันอาจจะกลายเป็นภาวะขาดน้ำรุนแรงได้อย่างรวดเร็ว อาการของภาวะขาดน้ำเล็กน้อยมีดังต่อไปนี้  ปากเหนียวแห้งหรือผิวหนังทารกบริเวณตาและปากลอกเป็นแผ่น ง่วงซึม เหนื่อย หรือหงุดหงิดมากกว่าปกติ กระหายน้ำ (สังเกตพฤติกรรม “เลียปาก” หรือจับปากทารกให้เป็นปากจู๋เพื่อดูว่าทารกกระหายน้ำหรือไม่) ขับปัสสาวะน้อยลง ผ้าอ้อมแห้ง (ควรที่จะเปลี่ยนผ้าอ้อมอย่างน้อยทุกๆ 3 ชั่วโมงเพราะผ้าอ้อมจะเปียกเต็ม แต่ถ้าผ้าอ้อมแห้งหลังจาก 3 ชั่วโมงไปแล้ว อาจจะเเปลว่าทารกมีภาวะขาดน้ำ ป้อนนมเด็กไปเรื่อยๆ และลองเช็คดูหลังจากผ่านไปสักชั่วโมงแล้ว ถ้าผ้าอ้อมยังคงแห้งอยู่ ควรที่จะโทรศัพท์หาแพทย์) ปัสสาวะมีสีเข้ม ไม่มีน้ำตาหรือมีน้ำตาน้อยเวลาทารกร้องไห้ ผิวแห้ง (หยิกหลังมือทารกเบาๆ แค่ลองหยิกตรงที่เป็นเนื้อ ถ้าทารกไม่ขาดน้ำและมีความชุ่มชื้นดี ผิวหนังจะนุ่มเด้ง) ท้องผูก รู้สึกเวียนศีรษะหรือดูเหมือนจะเป็นลม ถ้าคุณสังเกตอาการเหล่านี้ ให้โทรศัพท์หาหน่วยฉุกเฉินหรือแพทย์ทันที อาการของภาวะขาดน้ำอย่างรุนแรงมีดังนี้  ในทารกหรือเด็ก จะกระหายน้ำ หงุดหงิด และง่วงซึมอย่างสุดๆ (ถ้าในผู้ใหญ่ จะโมโหง่ายและรู้สึกสับสน) ปาก ผิว และเยื่อบุผิว จะแห้งมากๆ หรือผิวหนังบริเวณตาและปากลอกเป็นแผ่นๆ ไม่มีน้ำตาเวลาร้องไห้ เมื่อหยิกเบาๆ แล้วพบว่าผิวแห้งและไม่ "เด้งกลับ" ปัสสาวะน้อยลงและมีสีเข้มกว่าปัสสาวะปกติ ตาโหล (จะมีรอยคล้ำใต้ดวงตา) ในเด็กทารก ให้ตรวจเช็คว่ากระหม่อมหน้าของทารกบุ๋มกว่าปกติหรือไม่ กระหม่อมคือบริเวณนิ่มๆ ด้านบนสุดของศีรษะ หัวใจเต้นเร็วและหายใจเร็ว มีไข้ โรคไข้ชักคือจะเป็นอาการสั่นอย่างรุนแรงที่จะเกิดกับทารกพร้อมกับการมีไข้ มันดูน่ากลัว แต่โดยปกติแล้วจะหายไปอย่างรวดเร็วละไม่สร้างความเสียหายที่สมองหรือมีอันตรายร้ายแรงอื่นๆ โดยปกติแล้วโรคไข้ชักจะเกิดในเด็กที่มีอายุระหว่าง 6 เดือนไปจนถึง 5 ขวบ มันอาจจะเกิดขึ้นซ้ำได้แต่ไม่บ่อยหลังจากอายุ 5 ขวบไปแล้ว ถ้าลูกของคุณมีอาการลมชัก ให้ทำสิ่งต่อไปนี้  แน่ใจว่าเด็กไม่อยู่ใกล้ขอบมุมที่แหลมคม ชั้นบันได หรือสิ่งอื่นๆ ที่จะเป็นอันตรายต่อเด็ก อย่าอุ้มหรือรั้งทารกไว้ ให้เด็กหรือทารกนอนหันข้างหรือเงยท้อง ถ้ามีอาการชักนานกว่า 10 นาที ให้โทรหาหน่วยฉุกเฉินและพาเด็กไปตรวจ (โดยเฉพาะอย่างยิ่ง ถ้าเด็กมีอาการคอแข็งตึง อาเจียน และดูเฉื่อยชาไม่มีชีวิตชีวา) เริ่มต้นจากเปิดน้ำอุ่นลงในอ่าง ให้ผู้ที่เป็นไข้แช่น้ำอุ่นเพื่อที่จะได้ผ่อนคลายขึ้นขณะที่อุณหภูมิของน้ำลดลงอย่างช้าๆ ผู้ป่วยจะมีอุณหภูมิลดลงอย่างช้าๆ เช่นกันเมื่ออุณหภูมิของน้ำลดลง คุณไม่ควรให้น้ำมีอุณหภูมิเย็นเกินไปเพราะอุณหภูมิของร่างกายจะลดลงอย่างรวดเร็วเกินไป วิธีนี้ได้ผลดีที่สุดเมื่อทำตลอดทั้งคืน ให้หาถุงเท้าฝ้ายแท้ที่มีความยาวคลุมข้อเท้า ทำให้มันเปียกชุ่มด้วยน้ำเย็น บิดน้ำออก และให้ผู้ป่วยสวมถุงเท้านี้ จากนั้นสวมถุงเท้าขนแกะทับอีกชั้น ให้ผู้ป่วยนอนหลับพักผ่อนบนเตียงตลอดทั้งคืนและให้นอนคลุมผ้าห่มด้วย  เด็กๆ ส่วนใหญ่จะค่อนข้างให้ความร่วมมือกับการใช้วิธีนี้เพราะพวกเขาจะรู้สึกเย็นขึ้นภายในเวลาสองสามนาที วิธีนี้เป็นวิธีการบรรเทาไข้โดยไม่ใช้ยาที่ทำมายาวนาน มีทฤษฎีที่ว่าการทำให้เท้าเย็นจะช่วยกระตุ้นการหมุนเวียนของเลือดและกระตุ้นการตอบสนองของระบบภูมิคุ้มกันให้มากขึ้น ผลลัพธ์ที่ได้จะทำให้ร่างกายต้องระบายความร้อนที่มีมากเกินออกไปและจะทำให้ถุงเท้าแห้ง อุณหภูมิก็จะลดลง วิธีนี้สามารถเยียวยาอาการแน่นจมูกได้อีกด้วย ใช้ผ้าขนหนูที่ใช้เช็ดหน้า 1-2 ผืนพับตามยาว แช่ผ้าทั้งในน้ำเย็นและน้ำแข็ง บิดน้ำออกและพันผ้าขนหนูรอบศีรษะ คอ ข้อเท้า หรือข้อมือ อย่าพันผ้าขนหนูมากกว่า 2 จุด เช่น ให้พันแค่รอบศีรษะและข้อเท้า หรือพันแค่รอบคอและข้อมือ มิเช่นนั้นแล้ว อุณหภูมิจะลดต่ำลงอย่างมากเกินไป ผ้าขนหนูเย็นๆ จะนำความร้อนออกจากร่างกายและสามารถลดอุณหภูมิของร่างกายได้ ให้ทำซ้ำเมื่อผ้าขนหนูแห้งแล้วหรือผ้าขนหนูไม่เย็นพอ วิธีนี้สามารถทำบ่อยได้เท่าที่ต้องการ สำนวนที่ว่า "feed a cold, starve a fever" หรือการกินเยอะๆ จะช่วยให้หวัดหายเร็ว แต่การกินน้อยๆ จะช่วยให้หายไข้ จริงๆ แล้วก็มีความจริงอยู่บ้างจากการวิจัยทางวิทยาศาสตร์ที่ผ่านๆ มา คุณไม่ควรที่จะสูญเสียพลังงานของร่างกายไปกับการย่อยอาหาร เพราะพลังงานที่มีควรใช้ในการจัดการกับเชื้อที่ทำให้เกิดไข้ เลือกผลไม้อย่าง เบอร์รี่ แตงโม ส้ม และแคนตาลูป ผลไม้เหล่านี้มีวิตามิน C สูง ซึ่งจะสามารถจัดการกับเชื้อและลดไข้ได้ และมันจะทำให้ร่างกายของคุณอิ่มน้ำ หลีกเลี่ยงอาหารหนักๆ มีไขมันสูงอย่างอาหารทอดหรือย่าง หลีกเลี่ยงอาหารรสจัดอย่างปีกไก่ ไส้กรอกเปปเปอโรนี หรือไส้กรอกอื่นๆ จะทานน้ำสต๊อกไก่เป็นซุปไก่เปล่าๆ ก็ได้ หรือจะทานกับผักและข้าว งานวิจัยได้เผยว่าซุปไก่นั้นมีคุณสมบัติทางการแพทย์มากมาย และมันจะช่วยทำให้ร่างกายของคุณอิ่มน้ำ แน่ใจว่าคุณทานโปรตีนที่ย่อยง่ายอย่างเมนูไข่คนหรือเนื้อไก่ (ใส่เนื้อไก่สองสามชิ้นลงไปในน้ำสต๊อกไก่ด้วยก็ได้) ไข้สูงจะทำให้ร่างกายขาดน้ำซึ่งจะทำให้รู้สึกแย่ยิ่งขึ้น ดื่มน้ำเยอะๆ เพื่อหลีกเลี่ยงอาการขาดน้ำหรือจะดื่มสารน้ำทางปาก (oral rehydration solution) อย่าง CeraLyte และ Pedialyte ให้โทรศัพท์หาแพทย์ก่อนที่จะทำอะไรเพื่อขอคำแนะนำ ให้เตรียมจดอาการต่างๆ ไว้รวมถึงปริมาณอาหารที่คุณหรือลูกของคุณทาน ปริมาณการดื่มน้ำ และอุณหภูมิของไข้  บันทึกว่าคุณเปลี่ยนผ้าอ้อมให้ลูกบ่อยแค่ไหน สำหรับเด็กที่โตกว่า ให้บันทึกว่าพวกเขาปัสสาวะบ่อยแค่ไหน  ถ้าคุณยังให้นมลูกอยู่ ให้ทำบ่อยๆ เท่าที่เป็นไปได้ เพราะนั่นจะเป็นการให้อาหาร น้ำ และความอบอุ่น เด็กๆ (และตัวคุณเอง) อาจจะชอบทานหวานเย็นเพื่อทำให้ร่างกายรู้สึกชุ่มชื้นอิ่มน้ำ ควรจะหลีกเลี่ยงหวานเย็นที่มีน้ำตาลมากเกินไป ให้เลือกหวานเย็นที่ทำจากผลไม้ธรรมชาติ ไอศครีมแช่แข็งแบบอิตาเลียน โยเกิร์ตแช่แข็ง หรือไอศครีมเชอร์เบ็ต อย่าลืมดื่มน้ำด้วย! คุณจะซื้อชาหรือทำเองก็ได้ แค่ใส่ผงสมุนไพรประมาณ 1 ช้อนชาลงไปในน้ำที่ดื่มแต่ละแก้ว แช่ผงสมุนไพรในน้ำที่ต้มแล้ว โดยแช่ทิ้งไว้เป็นเวลา 5 นาที จากนั้นเติมมะนาวหรือน้ำผึ้งเพื่อให้ได้รสชาติที่ต้องการ ไม่ควรใส่นมเพราะผลิตภัณฑ์ที่เป็นนมอาจจะทำให้คัดจมูก สำหรับเด็กเล็กๆ ให้ลดปริมาณสมุนไพรเหลือ ½ ช้อนชาและต้องแน่ใจว่าชาเย็นแล้ว! อย่าให้ทารกดื่มชา ยกเว้นจะป็นคำแนะนำของแพทย์ ลองทำชาสมุนไพรจากสมุนไพรดังต่อไปนี้  ใบกระเพรา (โหระพาก็ใช้ได้ แต่อาจจะไม่ดีเท่า) เปลือกไม้ไวท์วิลโลว์ สะระแหน่ หรือ สเปียร์มินต์ ดอกดาวเรือง ดอกฮิสซอฟ ใบราสเบอร์รี่ ขิง ออริกาโน ต้นไทม์
รู้ว่าเมื่อไหร่ที่ควรโทรศัพท์หาแพทย์. สังเกตภาวะขาดน้ำเล็กน้อย. รู้อาการภาวะขาดน้ำอย่างรุนแรง. ดูอาการโรคไข้ชักในทารก. แช่ในน้ำอุ่น. สวมถุงเท้าที่เปียกชื้น. ใช้ผ้าขนหนูเปียกชื้น. ทานอาหารน้อยลง. ทานผลไม้ที่มีประโยชน์. ทานซุป. ดื่มน้ำเยอะๆ. ดื่มชาสมุนไพรลดไข้.
https://www.wikihow.com/Reduce-a-Fever-Without-Medication https://www.wikihow.com/Reduce-a-Fever-Without-Medication https://www.wikihow.com/Reduce-a-Fever-Without-Medication
Recognizing When to Get Medical Attention Cooling Down Adjusting Diet to Reduce Fever